open-index/open-wikipedia-markdown huggingface dataset:
Mníchová

**Mníchová** alebo staršie **Rázdiel** () je vrch v pohorí Tribeč. Leží nad obcou Skýcov, približne  juhovýchodne od Partizánskeho.

## Poloha
Nachádza sa v centrálnej časti pohoria, v geomorfologickom podcelku Rázdiel a časti Skýcovská vrchovina. Vrchol leží na území Nitrianskeho kraja, v okrese Zlaté Moravce a v katastrálnom území obce Skýcov. Západnou časťou vrchu vedie cesta II/511, spájajúca Veľké Uherce a Topoľčianky.

## Opis
Mníchová je na väčšine máp uvádzaná pod starším názvom Rázdiel. Masív je pomerne rozsiahly a sedlom je prepojený na juhovýchode na Papaj vrch () a východe s Veľkou Ostrou (). Severovýchodne leží Hrubý vrch (), severne Veľký Vracov (), západne vrch Bralá () a južne Kruh (). Vrch patrí do povodia rieky Nitry a voda z jeho masívu smeruje severným smerom riečkou Drahožica, západným potokom Vyčoma a južným Chudým potokom do Hostianskeho potoka a Žitavy. Najbližšími sídlami sú južne ležiaci Skýcov a Jedľové Kostoľany, západným smerom Veľký Klíž, severným Radobica, Veľké Uherce a Kolačno a východe ležiace Veľké Pole a Malá Lehota.

### Výhľady
Lesný porast a profil vrchu neposkytuje veľa možností na rozhľad. Ten je možný len z mála miest s nižšou vegetáciou a umožňuje pozorovať najmä okolité vrchy pohoria. Výnimočne vidieť južnú časť Vtáčnika, Malú Fatru, Strážovské vrchy, Považský Inovec a Pohronský Inovec.

## Prístup
Na vrchol nevedie značená turistická trasa, preto prístup je možný lesnými chodníkmi z okolia. Západným úpätím vedie cesta II/511 zo Skýcova do Partizánskeho, ktorá prístup ešte zjednodušuje. 

## Referencie

## Pozri aj
* Rázdiel
* Zoznam vrcholov v Tribeči

## Externé odkazy
* Poloha na turistickej mape

Kategória:Vrchy v Tribeči
Kategória:Vrchy v okrese Zlaté Moravce
Kategória:Vrchy pod 1000 metrov na Slovensku
Kategória:Skýcov
Richmond Hill (Ontário)

**Richmond Hill** je kanadské mesto v južnej časti provincie Ontário. Spolu s ďalšími 8 obcami a mestami tvorí Regional Municipality of York.

## Poloha
Mesto sa nachádza 23 kilometrov severne od Ontárijského jazera. Jeho susedmi sú Aurora na sever, Whitchurch-Stouffville na východ, Markham na východ a západ, Vaughan na západe a juhu a King na západe. Nachádza sa na tradičnom teritóriu Huron Wendat, Haudenosaunee a Anishinaabeg.

## Dejiny
Prvé známe doklady pobytu pôvodných obyvateľov na miestach dnešného mesta pochádzajú z pred 11 700 až 12 000 rokov. Mesto sa vyvíjalo vďaka farmárom, ktorí šli z okolia do Toronta po ulici Yonge Street.

Mesto bolo založené v roku 1872 ako „village“, v roku 1957 zmenilo status na „town“ a od roku 2019 je „city“. Stalo sa tak po hlasovaní mestského zastupiteľstva v marci 2019.

Svoj názov mohlo získať od Duke of Richmond. Neoficiálnym mottom mesta je „A little north, a little nicer.“

## Demografia
V sčítaní obyvateľstva v roku 2016 malo 195 022 obyvateľov. Podľa mesta počet obyvateľov v roku 2014 prekročil 200 000 obyvateľov. Podľa údajov sčítania z roku 70 410 obyvateľov uvádza ako rodný jazyk angličtinu, 1 250  francúzštinu a 114 795 neoficiálne jazyky, z toho 5 jazyky pôvodných obyvateľov. 85 ľudí udalo slovenčinu ako rodný jazyk a 90 češtinu.

## Kultúra
V meste sa nachádza kultúrne centrum Richmond Hill Centre for the Performing Arts, Boynton House Art Exhibition Space a Richmond Hill Heritage Centre.

Richmond Hill Public Library poskytuje knižničné služby v štyroch pobočkách.

## Ekonomika
Najväčším zamestnávateľom je Mackenzie Richmond Hill Hospital, medzi ďalších patria IT firma, obchodný reťazec a farmaceutická firma.

## Veda
Mesto Richmond Hill vlastní astronomické observatórium David Dunlap Observatory založené v roku 1935.

## Doprava
Mestom vedú diaľnice 404 a 407 ETR, taktiež provinčná cesta Highway 7. Mestskú dopravu zabezpečuje York Region Transit.

## Partnerské mestá
Medzi partnerské mestá Richmond Hillu patria:
*  Netanja (od novembra 2016)
*  Š’-ťia-čuang (od júla 1998)
*  Lakeland (od marca 1990)

## Galéria

Súbor:RichmondHillCentreForThePerformingArts.JPG|Kultúrne centrum Richmond Hill Centre for the Performing Arts
Súbor:MackenzieRichmondHillHospital3.jpg|Mackenzie Richmond Hill Hospital
Súbor:RansomParkRichmondHill4.jpg|Ransom Park so sochou Terryho Foxa
Súbor:RichmondHillUnitedChurch3.jpg|Richmond Hill United Church
Súbor:Richmond Hill Municipal Offices- Richmond Hill-Ontario-20200808.jpg|kancelárie mesta
Súbor:Dunlap Observatory.jpg|David Dunlap Observatory
Súbor:RichmondHillCentre27.jpg|autobusová stanica Richmond Hill Centre Terminal


## Referencie

## Iné projekty

## Externé odkazy
* Oficiálna stránka mesta

## Zdroj


Kategória:Mestá v Ontáriu
Zlatý pohár CONCACAF 2021

**Zlatý pohár CONCACAF 2021** bol 16. ročník Zlatého pohára CONCACAF a 26. ročník kontinentálnych majstrovstiev pod hlavičkou CONCACAF. Turnaj sa konal v USA v období od 10. júla do 1. augusta 2021. Mexiko bolo obhajcom titulu. Na turnaji sa po prvýkrát použila technológia (VAR).

Víťazom Zlatého pohára CONCACAF 2021 sa stali USA, keď vo finále zdolali Mexiko 1:0.

## Kvalifikované tímy
Na turnaj sa kvalifikovalo 16 mužstiev cez Ligu národov CONCACAF a cez kvalifikáciu na Zlatý pohár CONCACAF. Z A-divízie Ligy národov postúpilo osem tímov na turnaj, prvé dva tímy z každej skupiny. Tímy na tretích miestach putovali do kvalifikácie. Z B-divízie postúpili víťazi na Zlatý pohár CONCACAF a tímy na druhých miestach putovali do kvalifikácie a z C-divízie víťazi smerovali do kvalifikácie kde sa stretlo dvanásť mužstiev v boji o tri posledné miestenky na turnaji. Na turnaji sa predstavil aj Katar.

## Štadióny
13. apríla 2021 CONCACAF rozhodol, že finále sa bude hrať na Allegiant Stadium v Paradise v štáte Nevada, Spojené štáty. 22. apríla CONCACAF potvrdil, že turnaj sa bude hrať v deviatich mestách v USA.

## Skupinová fáza

### Skupina A

### Skupina B

### Skupina C

### Skupina D

## Play-off

### Štvrťfinále

### Semifinále

### Finále

Víťazom Zlatého pohára CONCACAF sa stali USA.

## Referencie

## Externé odkazy
* concacaf.com
* ussoccer.com

## Zdroj

Kategória:Zlatý pohár CONCACAF
Kategória:Futbal v 2021
Kategória:Futbal v USA
Kategória:2021 v USA
IPhone 13 Pro

left|100px **iPhone 13 Pro** a **13 Pro Max** sú smartfóny, ktoré boli navrhnuté, vyvinuté a sú predávané spoločnosťou Apple. V súčasnosti sú jednými z modelov pätnástej generácie telefónov iPhone. Ide o nástupcov modelov iPhone 12 Pro a 12 Pro Max. Modely boli oznámené spolu s lacnejším modelom iPhone 13 a 13 Mini 14. septembra 2021 v Divadle Steva Jobsa v Apple Parku, výkonným riaditeľom spoločnosti Apple, Timom Cookom. Predobjednávky na iPhone 13 Pro sa začali 17. septembra 2021 a telefón bol vo väčšine krajín k dispozícii 24. septembra 2021.

## Charakteristika
Dizajn iPhone 13 Pro a iPhone 13 Pro Max sa v porovnaní s predošlým modelmi väčšinou nezmenil. Modul zadného fotoaparátu však teraz kvôli väčším šošovkám pokrýva väčšiu plochu zadnej časti telefónu. Modul Face ID a kamery na prednom displeji sa nachádzajú po predným výrezom, ktorý je teraz až o 20 % menší ako u predchádzajúcej generácie.

iPhone 13 Pro a 13 Pro Max sú dostupné v piatich farbách: strieborná, grafitová, zlatá, alpská zelená a "Sierra Blue". Sierra Blue je nová farba nahrádzajúca tzv. tichomorskú modrú.

iPhone 13 Pro a Pro Max používa procesor A15 Bionic navrhnutý spoločnosťou Apple so 16-jadrovým neurónovým enginom, 6-jadrovým CPU (s 2 výkonnými jadrami a 4 účinnými jadrami) a 5-jadrovým GPU. A15 Bionic obsahuje aj obrazový procesor novej generácie.

### Displeje
iPhone 13 Pro má 6,1-palcový (15 cm) displej s technológiou Super Retina XDR OLED s rozlíšením 2532 × 1170 pixelov a hustotou pixelov približne 460 PPI s obnovovacou frekvenciou až do 120 Hz. iPhone 13 Pro Max má 6,7-palcový (17 cm) displej s rovnakou technológiou s rozlíšením 2778 × 1284 pixelov a hustotou pixelov približne 468 PPI taktiež až do 120 Hz.

### Kamery
iPhone 13 Pro obsahuje štyri fotoaparáty: jeden predný fotoaparát a tri zadné fotoaparáty vrátane teleobjektívu, širokouhlého a ultraširokouhlého fotoaparátu. Všetky zadné kamery obsahujú väčšie senzory ako iPhone 12 Pro, čo umožňuje väčšie zhromažďovania svetla. Široký a ultraširoký má tiež väčšiu clonu, aby zachytil viac svetla a zvýšil výkon pri slabom osvetlení. Ultraširokouhlý fotoaparát má po prvýkrát aj automatické zaostrovanie. 77 mm teleobjektív má menšiu clonu ako 12 Pro, ale má výhodu v tom, že je u ňho možné použiť tzv. nočný režim. Väčší teleobjektív tiež zvyšuje schopnosť digitálneho priblíženia až na 15 násobok.

## Referencie

## Pozri aj
* iPhone 12 a iPhone 12 Pro – modely predchádzajúcej generácie
* iOS
* iPhone
* Apple

## Externé odkazy
*  – oficiálna stránka iPhone 13 Pro a 13 Pro Max

## Zdroj
* 

Kategória:IPhone
Kategória:IOS
Kategória:Mobilné telefóny Apple
Kategória:Hardvér firmy Apple
Jon Favreau

**Jonathan Kolia „Jon“ Favreau** (* 19. októbra 1966, New York) je americký herec, režisér, scenárista a producent.

## Kariéra
Hral napríklad vo filmoch *[[Rudy (film)|Rudy]]*, *[[Swingers]]* (ktorý aj sám napísal), *[[Šesť pohrebov a jedna svadba]]*, *[[Daredevil (film)|Daredevil: Obhajca nevinných]]*, *[[Rozchod!]]* a *[[Chef (film)|Chef]]*. K filmom, ktoré zrežíroval patria snímky *[[Vianočný škriatok]]*, *[[Iron Man (film z roku 2008)|Iron Man]]*, *[[Iron Man 2]]*, *[[Kovboji a votrelci]]*, *Chef*, *[[Kniha džungle 2|Kniha džungle]]* a *[[Leví kráľ (film z 2019)|Leví kráľ]]*. V roku 2019 vytvoril úspešný seriál zo sveta Star Wars – *[[The Mandalorian]]*. Jeho najvýznamnějšia televízna rola bola postava Petea Beckera, priateľa Moniky Gellerovej v tretej sérii seriálu *[[Priatelia (seriál)|Priatelia]]*. Vo filmoch od  Marvel Cinematic Universe  stvárnil postavu Happyho Hogana, blízkeho priateľa Tonyho Starka/Iron Mana.

## Režijná filmografia
* 2001 – *[[Made (film)|Made]]*
* 2003 – *[[Vianočný škriatok]]*
* 2005 – **
* 2008 – *[[Iron Man (film z roku 2008)|Iron Man]]*
* 2010 – *[[Iron Man 2]]*
* 2011 – *[[Kovboji a votrelci]]*
* 2014 – *[[Chef (film)|Chef]]*
* 2016 – *[[Kniha džungle 2|Kniha džungle]]*
* 2019 – *[[Leví kráľ (film z 2019)|Leví kráľ]]*

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Filmoví režiséri USA
Kategória:Filmoví producenti USA
Kategória:Scenáristi USA
Kategória:Osobnosti z New Yorku
Epimér

**Epimér** je jeden izomér z páru diastereomérov, ktoré majú opačnú konfiguráciu na práve jednom stereogénnom centre z aspoň dvoch centier. Všetky ostatné stereogénne centrá v molekule inak musia byť rovnaké. **Epimerizácia** alebo **epimerácia** je interkonverzia (vzájomná premena) jedného epiméru na druhý.

## Príklady
Doxorubicín a epirubicín sú dva epiméry, ktoré sa používajú ako liečivá.

Stereoizoméry β-D-glukopyranóza and β-D-manopyranóza sú epiméry, pretože sa líšia v stereochémii len na pozícii C2. Hydroxylová skupina na uhlíku C2 v β-D-glukopyranóze je v ekvatoriálnej polohe (v „rovine“ kruhu), zatiaľ čo u β-D-manopyranózy je hydroxylová skupina v axiálnej polohe (mimo „roviny“ kruhu). Tieto dve štruktúry sú teda epiméry a keďže to nie sú zrkadlové obrazy, nie sú to enantioméry. (Enantioméry sa líšia v ich D- a L- označení.) Nie sú to ani anoméry, keďže anomérny uhlík sa v tomto prípade nemení. Podobne sú epimérmi β-D-glukopyranóza and β-D-galaktopyranóza, ktoré sa líšia na C4 pozícii (glukóza má hydroxyl v ekvatoriálnej a galaktóza v axiálnej polohe).

Ak je u cukrov rozdiel v hydroxylovej skupine na uhlíku C1, teda anomérnom uhlíku, ako je to v prípade α-D-glukopyranózy and β-D-glukopyranózy, tieto molekuly sú zároveň epiméry a anoméry (ako je naznačené pomocou deskriptorov α a β).

Ďalšími príkladmi sú napríklad ''epi''-inozitol a inozitol alebo lipoxín a epilipoxín.

## Epimerizácia
Epimerizácia je chemický proces, pri ktorom sa jeden epimér mení na jeho diastereomérnu dvojicu. To môže nastať pri depolymerizácii kondenzovaných tanínov. Epimerizácia môže byť spontánna (zvyčajne je to pomalý proces) alebo katalyzovaná enzýmami, známymi ako epimerázy. Príkladom takejto reakcie je epimerizácia medzi ''N''-acetylglukozamínom a ''N''-acetlymanozamínom, ktorú katalyzuje renín-viažuci proteín.

Predposledný krok v Zhangovej & Trudellovej sytéze epibatidínu je príklad epimerizácie. Farmaceutickým príkladom by mohol byť napríklad epimerizácia erytro izoméru metylfenidátu na farmakologicky preferovaný a treo izomér, ktorý má nižšiu energiu, alebo nežiadaná *in vivo* epimerizácia tezofenzínu na brazofenzín.

## Referencie

## Pozri aj
* Anomér
* Stereochémia

## Zdroj

Kategória:Stereochémia
Priehybina (potok)

**Priehybina** je potok v regióne Gemer, na južnom okraji územia obce Kameňany v okrese Revúca v Banskobystrickom kraji. Je pravostranným prítokom toku Východného Turca, v povodí Turca; má dĺžku . Je vodným tokom VI. rádu. Hydrologické poradie (číslo povodia): 4-31-02-1322. Geomorfologická kategorizácia: geomorfologický celok Revúcka vrchovina, geomorfologický podcelok Železnícke predhorie.

## Prameň
Pramení v nadmorskej výške  na juhovýchodnom svahu lesa *Priehybina* a blízko severného svahu lesa *Junkovka*, na južnom okraji extravilánu obce Kameňany v okrese Revúca, v geomorfologickom podcelku Železnícke predhorie.

## Opis toku
Tečie severovýchodovýchodným smerom lesným extravilánom, postupne sa les mieša s pasienkami a lúkami, pravým brehom obmýva pasienok *Pod Hanšovým lazom*, mení smer na východ, ľavým brehom obmýva les *Chrástka*, v nadmorskej výške  priberá pravostranný prítok Osliansky potok, ľavým brehom obmýva úpätie poľa *Hrb*, v nadmorskej výške  priberá pravostranný bezmenný prítok zo svahov lesa *Čierťaž*, mení smer na juhovýchod, preteká trvalým trávnym porastom, tečie cez lúku *Chotárne lúky*, v nadmorskej výške  ústi do Východného Turca ako jeho pravostranný prítok. Východný Turiec ďalej ústi do Turca. *Priehybina* má dva prítoky.

*Priehybina* pramení, preteká a ústi na území lesného a poľnohospodárskeho extravilánu obce Kameňany v okrese Revúca v Banskobystrickom kraji, v geomorfologickom celku Revúcka vrchovina, v geomorfologickom podcelku Železnícke predhorie.

## Pôvod názvu
Názov vodného toku *Priehybina* má pôvod v názve lesa *Priehybina*, pri ktorom potok pramení a v svojej hornej časti toku preteká. Názov lesa bol bez zmeny prenesený na vodný tok ako súčasť menšej skupiny názvov v slovenskej toponymii, najmä hydronymii.

Názov lesa *Priehybina* má pôvod v charakteristickom výskyte topografického objektu *priehybina* vo význame *horské sedlo, priehyba* v priestore pomenúvaného lesa. Motivácia pomenovania je v súčasnej slovenčine ešte dostatočne jasná, napriek tomu, že apelatívum *priehyba, priehybina* ustupuje na okraj jej slovnej zásoby.

Hydronymum *Priehybina* bolo štandardizované v roku 1975. Najstarší dochovaný písomný záznam toponyma Kameňany je z roka 1243.

## Referencie

Kategória:Potoky na Slovensku
Kategória:Povodie Slanej
Kategória:Vodné toky v okrese Revúca
Kategória:Vodné toky v Revúckej vrchovine
Kategória:Kameňany
Adam Clayton

**Adam Charles Clayton** (* 13. marec 1960, Chinnor, Oxfordshire, Anglicko) je basgitarista írskej hudobnej skupiny U2. Na basgitaru začal hrať v roku 1976 a stále ešte aktívne hrá. Clayton a U2 získali viaceré ocenenia, napríklad 22 cien Grammy, vrátane tých za najlepšie rockové duo alebo album roka a pieseň roka.

## Životopis
Adam Clayton sa narodil ako staršie dieťa Briana a Jo Claytonových 13. marca 1960 v dedine Chinnor. Jeho otec bol pilot RAF, ale neskôr začal pilotovať osobné lietadlá. Jo Claytonová, matka Adama, pracovala načierno ako letuška. Keď mal Adam 4 roky, jeho otec si našiel prácu v Keni ako pilot pre východoafrické aerolínie. Celá rodina sa tak presťahovala do Nairobi, sám Adam Clayton popisuje toto obdobie ako najšťastnejšie zo svojho detstva. V roku 1965 sa rodina presťahovala do Malahide v Írsku. Tam sa neskôr narodil Claytonov mladší brat Sebastian a Adam tu spoznal Evansovcov a predovšetkým ich syna Davida, známeho ako „The Edge“. Spoločne založili kapelu Feedback, z ktorej sa nakoniec stala U2.

Ako osemročný bol Adam Clayton poslaný do internátnej školy Castlepark v Dalkey. Školu vraj nenávidel, nebol športovo orientovaný, naopak mal záujem o hudbu. Na Castlepark ale študenti nesmeli počúvať populárnu hudbu alebo sledovať televíziu. Výsledkom tohto zákazu bolo, že Adam vstúpil do skupiny Gramphone, kde bola hlavným zameraním klasická hudba. Začal navštevovať lekcie klavíra, ale v desiatich rokoch začal počúvať rockové kapely Jesus Christ Superstar, Hair atď.

Clayton zmenil školu, keď mal 13. Presunul sa na školu St Columba’s College v Dubline. Tam začal počúvať vtedajšiu modernú hudbu; The Beatles, The Who, Grateful Dead, Carole King a podobné. Tiež si kúpil akustickú gitaru a začal sa učiť akordy a piesne.

Basgitaru mu rodičia kúpili v 15 rokoch. V tej dobe opäť zmenil školu, prešiel na Temple Comprehensive School v Dubline. Tam sa spoznal s Paulom „Bonom“ Hewsonom a Larrym Mullenom Jr. S nimi, „The Edge“ a Dikom Evansom Adam založil skupinu, neskôr sa k nim ešte pridali priatelia Peter Martin a Ivan McCormick, tí ju ale čoskoro opustili. Meno sa niekoľkokrát menilo, najskôr The Hype, až neskôr U2. Po premenovaní na U2 ale kapelu opustil Dik.

V roku 2010 oznámil, že se mu narodil syn. S jeho matkou už ale nebol vo vzťahu. Dňa 4. septembra 2013 sa v Dubline oženil so svojou priateľkou Marianou Teixeira de Carvalhovou. Dňa 25. júla 2017 pár oznámil, že se im narodila dcéra Alba.

## Hudobné vybavenie
Hlavnými basgitarami, ktoré Clayton používal počas celej svojej kariéry, sú Fender Jazz Bass a Fender Precision Bass. V poslednej dobe tiež používa basgitary Lakland, modely s podpismi Joe Osborna a Darryla Jonesa. Používa zosilňovač Ashdown a modré brnkadlá Herdim, rovnako ako jeho kolega The Edge.

## Referencie

## Iné projekty

## Zdroj

Kategória:Britskí basgitaristi
Kategória:Anglickí rockoví basgitaristi
Kategória:Anglickí rockoví gitaristi
Kategória:Post-punkoví hudobníci
Kategória:Írski rockoví basgitaristi
Kategória:Írski rockoví gitaristi
Kategória:Členovia skupiny U2
DFK Dainava

náhľad|Štadión v meste Alytaus
**DFK Dainava** je litovský futbalový klub pochádzajúci zo mesta Alytus. Bol oficiálne založený v roku 2016. Momentálne (2023) je účastníkom najvyššej domácej súťaže s názvom A lyga. Domáce zápasy hráva na štadióne Alytaus miesto stadionas, ktorý má kapacitu 3 000 miest. Hlavnými farbami klubu sú červená a modrá.

## Úspechy
### Domáce
***[[Pirma lyga]]**
**1. miesto (1): 2022
**2. miesto (1): 2018

## Sezóny

## Bývalí tréneri
*  Ričardas Grigaliūnas (2016)
*  Darius Gvildys (2016–2017)
*  Donatas Vencevičius (2018)
*  Kim Rønningstad (2019) 
*  Łukasz Hass (2020)
*  Fabio Mazzone (2020–2021)
*  Tomas Ražanauskas (2021)
*  Mattiew Silva (2022)

## Referencie

## Externé odkazy
* Oficiálna stránka klubu
* ''toplyga.lt''
* DFK Dainava Soccerway
* DFK Dainava Transfermarkt

## Zdroj

Kategória:Litovské futbalové kluby
Kategória:Futbalové kluby založené v 2016
FK Nevėžis

**FK Nevėžis** je litovský futbalový klub pochádzajúci zo mesta Kėdainiai. Bol oficiálne založený v roku 1945. 

Momentálne (2023) je účastníkom najvyššej domácej súťaže s názvom Pirma lyga. Domáce zápasy hráva na štadióne Kėdainių miesto stadionas, ktorý má kapacitu 3 000 miest. Hlavnými farbami klubu sú bielá a modrá.

## Úspechy
### Domáce
*Aukščiausia lyga
** 1. miesto (3): 1966, 1972, 1973
** 2. miesto (2): 1968, 1969
***[[Pirma lyga]]**
**1. miesto (1): 2020 

## Sezóny

## Bývalí tréneri
*  Vitalijus Stankevičius (máj 2017 – 2021)
*  Darius Gvildys (máj 2021 
*  Algirdas Surgautas (august 2024 – april 2025
*  Vitalijus Stankevičius (2025 – súčasnosť)

## Referencie

## Externé odkazy
* Oficiálna stránka klubu
* ''toplyga.lt''
* ''Soccerway''

## Zdroj

Kategória:Litovské futbalové kluby
Kategória:Futbalové kluby založené v 1945
FC Hegelmann

**FC Hegelmann** je litovský futbalový klub pochádzajúci zo mesta Raudondvaris. Bol oficiálne založený v roku 2009. Momentálne (2023) je účastníkom najvyššej domácej súťaže s názvom A lyga. Domáce zápasy hráva na štadióne Raudondvario stadionas, ktorý má kapacitu 1 500 miest. Hlavnými farbami klubu sú bielá a modrá.

## Úspechy
### Domáce
***[[Pirma lyga]]**
**2. miesto (1): 2020 

## Sezóny

## Bývalí tréneri
*  Linas Treigys (2015)
*  Dainius Šumauskas (2017)
*  Vytautas Masaitis (2018 – 2019)
*  Artūras Ramoška (2020)
*  Andrius Skerla (2021 – 2025)
*  Mikel Aramburu (2026−súčasnosť)

## Referencie

## Externé odkazy
* Oficiálna stránka klubu
* FC Hegelmann: ''toplyga.lt''
* FC Hegelmann: ''Soccerway''

## Zdroj

Kategória:Litovské futbalové kluby
Kategória:Futbalové kluby založené v 2009
Vilém Stonawski

Ing. Mgr. **Vilém** (tiež **Wilhelm**) **Stonawski** (* 24. november 1926, Bystřice nad Olší – † 5. máj 2009, Český Těšín) bol luteránsky farár a prekladateľ poľskej národnosti. Bol biskupom Sliezskej cirkvi evanjelickej augsburského vyznania, neskôr biskupom Luteránskej evanjelickej cirkvi augsburského vyznania v ČR.

## Život
V duchovenskej službe Sliezskej cirkvi evanjelickej augsburského vyznania pôsobil od roku 1954, v rokoch 1971 až 1989 zastával úrad námestka biskupa a v rokoch 1989 až 1991 pôsobil ako biskup SCEAV. Spolupracoval s ŠtB pod krycím menom Stáňa. V roku 1991 bol mimoriadnou synodou zbavený funkcie pre spoluprácu s komunistickým režimom. Stonawski synodu neuznal, čo viedlo k schizme v cirkvi. V roku 1995 so svojimi stúpencami z SCEAV vystúpil a založili Luteránsku evanjelickú cirkev augsburského vyznania v ČR. Stonawski sa stal jej prvým biskupom. Biskupom bol až do roku 2000. Z angličtiny do poľštiny preložil A. W. Tozera *Poranki z Bogiem* a *Wieczory z Bogiem*.

## Pozri aj
* Sliezska evanjelická cirkev augsburského vyznania
* Luteránska evanjelická cirkev augsburského vyznania v Českej republike

## Zdroj

Kategória:Českí evanjelickí biskupi
Kategória:Agenti ŠtB
Kategória:Sliezske osobnosti
Luteránske cirkvi v Česku

V Česku pôsobí niekoľko luteránskych cirkví:

**Štátom registrované:**

* Sliezska cirkev evanjelická augsburského vyznania
* Luteránska evanjelická cirkev augsburského vyznania v ČR
* Evanjelická cirkev augsburského vyznania v Českej republike
* 

**Štátom neregistrované:**

* Česká evanjelická luteránska cirkev
Brezový vrch (Tribeč)

**Brezový vrch** alebo aj **Brezov vrch** () je vrch v pohorí Tribeč. Leží nad obcou Jedľové Kostoľany, približne  juhovýchodne od Partizánskeho.

## Poloha
Nachádza sa vo východnej časti pohoria, v geomorfologickom podcelku Rázdiel a časti Skýcovská vrchovina. Vrchol leží na území Nitrianskeho kraja, v okrese Zlaté Moravce a v katastrálnom území obce Jedľové Kostoľany. Západným úpätím prechádza Rudná magistrála.

## Opis
Brezový vrch, na niektorých mapách označený ako *Brezov vrch*, leží v hrebeni, kde niekoľko vrcholov presahuje  Na západnom úpätí leží Brezov štál, ktorým vedie Rudná magistrála. Severným smerom je sedlom oddelený vrch Lámaniny (), západným smerom leží Dubová (), juhozápadne Kamenec (), južne Bukový vrch () a východne Rajnohova hora (). Masív patrí do povodia rieky Žitava; západné svahy odvodňujú prítoky Hostianskeho potoka, južné prítoky Žitavy a z východných svahov vodu odvádza potok Žitavica. Najbližšími sídlami sú na západnom úpätí ležiaci Brezov štál, južne položené Jedľové Kostoľany, východne situované osady obce Malá Lehota, severovýchodne ležiace Veľké Pole a západným smerom ležiaci Skýcov. 

### Výhľady
Brezový vrch je pokrytý lesným porastom, ktorý neumožňuje súvislejší rozhľad. Z malých lokalít s nižšou vegetáciou sú viditeľné okolité vrchy pohoria, ojedinele sú pozorovateľné aj Strážovské vrchy, Vtáčnik či Pohronský Inovec.

## Prístup
Na vrchol nevedie značený chodník, preto prístup vedie z okolitých sídiel, resp. odbočením zo západne vedúcej červeno značenej Ponitrianskej magistrály.

* po  značenej magistrále:
** od juhu z obce Jedľové Kostoľany a Brezov štál
** od severu z obce Veľké Pole

## Referencie

## Pozri aj
* Rázdiel
* Zoznam vrcholov v Tribeči

## Externé odkazy
* Poloha na turistickej mape

Kategória:Vrchy v Tribeči
Kategória:Vrchy v okrese Zlaté Moravce
Kategória:Vrchy pod 1000 metrov na Slovensku
Kategória:Jedľové Kostoľany
Richmond Hill

**Richmond Hill** môže byť:
* sídlo
** mesto v kanadskej provincii Ontário, pozri Richmond Hill (Ontário)
** mesto v americkom štáte Georgia, pozri Richmond Hill (Georgia)
** predmestie mesta Christchurch na Novom Zélande, pozri Richmond Hill (Christchurch)
** časť mesta Leeds v Anglicku, Richmond Hill (Leeds)
** časť mesta Bournemouth v Anglicku, Richmond Hill (Bournemouth)
** časť Queensu v meste New York, pozri Richmond Hill (Queens)
** bývalá koloniálna usadlosť na Manhattane v New Yorku, pozri Richmond Hill (Manhattan)
** historická farma v americkom štáte New York, pozri Richmond Hill (Livingston)
** komunita v americkom štáte Severná Karolína, pozri Richmond Hill (Severná Karolína)
* vrch
** vrch v Londýne, pozri Richmond Hill (Londýn)
** vrch na Srí Lanke, pozri Richmond Hill (Srí Lanka)

## Pozri aj
* The Lass of Richmond Hill, pesnička
Druhá šanca

**Druhá šanca** môže byť:

;film:
* americký film z roku 1992 (orig. *The Waterdance*), pozri Druhá šanca (film z roku 1992)
* americký film z roku 1998 (orig. *Second Chances*), pozri Druhá šanca (film z roku 1998)
* americko-novozélandsky film z roku 2004 (orig. *Raising Waylon*), pozri Druhá šanca (film z roku 2004)
* americký film z roku 2005 (orig. *Cinderella Man*), pozri Druhá šanca (film z roku 2005)
* americko-britský film z roku 2006 (orig. *Alpha Male*), pozri Druhá šanca (film z roku 2006)
* taliansky film z roku 2009 (orig. *Doc West*), pozri Druhá šanca (film z roku 2009)
* dánsky film z roku 2014 (orig. *En chance til*), pozri Druhá šanca (film z roku 2014)

;seriál:
* americký seriál z roku 2011 (orig. *Necessary Roughness*), pozri Druhá šanca (seriál z roku 2011)
* americký seriál z roku 2016 (orig. *Second Chance*), pozri Druhá šanca (seriál z roku 2016)
* poľský seriál z roku 2016 (orig. *Druga szansa*), pozri Druhá šanca (poľský seriál)
* slovenský seriál z roku 2022, pozri Druhá šanca (seriál z roku 2022)
Vibe for Philo

**Vibe for Philo** bol jednodňový festival/koncert, ktorý sa konal každoročne ako pocta frontmanovi Thin Lizzy Philovi Lynottovi v deň výročia jeho smrti, 4. januára. Prvýkrát ho zorganizoval v roku 1987 Lynottov priateľ Smiles Bolger, ktorý festival viedol do roku 2023. Každý rok tu vystupovalo množstvo hudobníkov vrátane tribute skupín Thin Lizzy, ako aj členov skupín, v ktorých Phil hral, ​​a reformovaných verzií týchto skupín, ako keď v roku 1996 vystupovala reformovaná verzia Thin Lizzy. Každý rok mal festival nejaký názov, zvyčajne podľa piesne Thin Lizzy. Akcia priniesla niekoľko nezabudnuteľných vystúpení vrátane vtedy neznámych ako Damien Dempsey, Paddy Casey, Leanne Hart a Conor McGouran (Xerath/The Enigma Division). Highlighty z nej sú uverejňované na YouTube.

Posledný 36. ročník mal názov „This Is the One“.

## Ročníky Vibe for Philo
### 2008 – „Johnny the Fox Meets Jimmy the Weed“
**Miesto:** The Button Factory
**Umelci/rečníci:** Hoodoo Rhythm Devils, Gnasher, The Southbound Band, Tizz Lizzy, Glyder

### 2009 – „Dancing in the Moonlight“
**Miesto:** The Button Factory
**Umelci/rečníci:** Hoodoo Rhythm Devils, The Lizzyboys, Matt & Phil (zo skupiny Tizz Lizzy), John Conlon (zo skupiny Thin az Lizzy), Derek Herebert, Dave McGuinness, Colm Querney, Mark Adams, Paul Toal, Robbie Bray, Richie Buckley, Emerald, Renegade, Nell Bryden

### 2010 – „Running Back“
**Miesto:** The Button Factory
**Umelci/rečníci:** Hoodoo Rhythm Devils, Yellow Pearl, Metalita, Tupelo, Barry Whyte Band, Silverbird, Keith Grogan & John Nesbitt, The Quicksand Band, Dave Morrissey

### 2011 – „Black Rose“
**Miesto:** Vicar Street
**Umelci/rečníci:** Eric Bell, Brian Robertson Band, Chris Laney, Hoodoo Rhythm Devils, Matt'n'Phil, The Pat McManus Band, Conor McGouran Quartet, Gnasher, Mark Dignam, Leanne Harte, Tony Powell, Glen Hansard

### 2012 – „Are You Ready?“
**Miesto:** The Button Factory
**Umelci/rečníci:** Doish Nagle's Grand Slam, The Thin Lizzy Experience, Republic of Loose, The Low Riders, Smiles Bolger

### 2013 – „Dublin“
**Miesto:** The Button Factory
**Umelci/rečníci:** Faither Jack, The Low Riders, Conor McGouran and The Harley's, The Thin Lizzy Experience, Dubh Linn Boys

### 2014 – „Fight or Fall“
**Miesto:** Vicar Street
**Umelci/rečníci:** Smiles Bolger, Brenny Bonass & Shea Fitzgerald, The Lizzy Experience, Sal Vitro, Pat Coldrick & Dick Farrelly, The Low Riders, Philomena Lynottová, Dizzy Lizzy

### 2015 – „Get Out of Here“
**Miesto:** Vicar Street
**Umelci/rečníci:** Pat McManus, The Low Riders, Bad Reputation, The Dark Lanes, Conor Scott, The Barley Mob, The Dunford Brothers

### 2016 – „The Sun Goes Down“
**Miesto:** Vicar Street
**Umelci/rečníci:** Eric Bell Trio, Brian Downey, The Soul Brothers, The Low Riders, Parris, The Hoodoos feat. John Conton, Mongoose, Fiach Moriarty

### 2017 – „Saga of the Ageing Orphan“

### 2018 – „Here I Go Again“

### 2019 – „With Love“

### 2023 – „This Is the One“

## Referencie

## Zdroj

Kategória:Hudobné festivaly v Írsku
Javorový vrch (Tribeč)

**Javorový vrch** () je vrch v pohorí Tribeč. Leží nad obcou Zlatno, približne  juhovýchodne od Topoľčian.

## Poloha
Nachádza sa v centrálnej, najvyššej časti pohoria, v geomorfologickom podcelku Veľký Tribeč a časti Vysoký Tribeč. Vrch leží na rozhraní Nitrianskeho a Trenčianskeho kraja a okresov Zlaté Moravce, Topoľčany a Partizánske. Vrch zasahuje na katastrálne územia obcí Zlatno, Krnča a Klátova Nová Ves. Javorový vrch patrí do CHKO Ponitrie.

## Opis
Javorový vrch leží v hlavnom hrebeni, ktorý vedie z Veľkého Tribeča na juhozápade na Krásny vrch () na východe. Južne sa nachádza vrch Čierny hrad () s rovnomennou ruinou, západne leží Mišov vrch (), severozápadne Brloh () a východne Koreňová (). Južná časť vrchu patrí do povodia rieky Žitava, kde vodu odvádza potok Stránka. Severné svahy odvodňujú Hradský potok (prítok Vyčomy) a Dršňa do rieky Nitry. Najbližším sídlom je južne situované Zlatno, severne leží Ješkova Ves a Krnča. 

### Výhľady
Porast Javorového vrchu je poznačený ťažbou dreva, preto nesúvislá vegetácia umožňuje sčasti obmedzený rozhľad. Z vhodných lokalít sú viditeľné okolité vrchy pohoria, neďaleká Podunajská pahorkatina, Pohronský Inovec, Vtáčnik, Strážovské vrchy i Považský Inovec.

## Prístup
* po  značke:
** od juhu z obce Zlatno (prípoj na Ponitriansku magistrálu)
** od severu z obce Klátova Nová Ves
* po  značke:
** od východu z obce Skýcov
** od západu z rázc. Medvedí vrch

## Referencie

## Pozri aj
* Veľký Tribeč (geomorfologický podcelok)
* Zoznam vrcholov v Tribeči

## Externé odkazy
* Poloha na turistickej mape

Kategória:Vrchy v Tribeči
Kategória:Vrchy pod 1000 metrov na Slovensku
Kategória:Vrchy v okrese Zlaté Moravce
Kategória:Vrchy v okrese Partizánske
Kategória:Vrchy v okrese Topoľčany
Kategória:Zlatno (okres Zlaté Moravce)
Kategória:Krnča
Kategória:Klátova Nová Ves
Bakšejivka

**Bakšejivka** (; bývalý názov - farma **Romašovo** - Ромашово) je dedina vo Vovčanskom rajóne v Charkovskej oblasti na Ukrajine.

## Geografická poloha
vľavo|náhľad|Centrálna ulica (2012)
Obec Bakšejivka sa nachádza na začiatku rokliny Jar Karajičnyj (ukr. Яр Караїчний), pozdĺž ktorej preteká vysychajúci potok s niekoľkými priehradami. Obec Virivka (ukr. Вірівка) sa nachádza vo vzdialenosti 1 km a obec Bilyj Koloďaz (ukr. Білий Колодязь) je vzdialená 5 km. Diaľnica Т-2104 je vzdialená 2 km, železničná stanica Bakšejivka 3 km.

## História
Podľa oficiálnej webovej stránky Najvyššej rady Ukrajiny bola Bakšejivka založená v roku 1695.

V roku 1864 sa Bakšejivka nazývala farma Romanov a mala 10 dvorov, v ktorých žilo 32 ľudí.

## Demografia
Počet obyvateľov podľa sčítania v roku 2001 bol 150 ľudí (74 mužov a 76 žien).

## Ekonomika
V obci Bakšejivka sa pod sovietskou vládou nachádzala Vatutinská pobočka štátnej farmy na pestovanie repy „Aleksandrovskij“, ktorá využívala 6423 hektárov poľnohospodárskej pôdy vrátane 5355 hektárov ornej pôdy. Štátny statok má štyri pobočky, štyri traktorové brigády, 11 fariem. Hlavným smerom farmy je pestovanie semien repy. Okrem toho sa pestuje obilie a priemyselné plodiny. Smer chovu zvierat je mäso a mliečne výrobky. Chov ošípaných je dobre rozvinutý.

## Sociálne zariadenia

* Stanica prvej zdravotníckej pomoci.

## Pamiatky
Na území obce sa nachádza masový hrob sovietskych vojakov-osloboditeľov, ktorí v týchto miestach zahynuli v júni 1942. V roku 1964 na ňom postavili pomník, ktorý je zapísaný v Knihe pamäti Charkovskej oblasti pod číslom 631.

## Slávni ľudia
* Konstantin Andrejevič Treňov (18761945) - sovietsky spisovateľ a dramatik, sa narodil v obci.

## Iné projekty

## Zdroj

Kategória:Dediny na Ukrajine
Papajvŕšok

**Papajvŕšok** alebo **Papaj vrch** () je vrch v pohorí Tribeč. Leží nad obcou Skýcov, približne  juhovýchodne od Partizánskeho.

## Poloha
Nachádza sa v centrálnej časti pohoria, v geomorfologickom podcelku Rázdiel a časti Skýcovská vrchovina. Vrchol leží na území Nitrianskeho kraja, v okrese Zlaté Moravce a na hranici katastrálnych území obce Skýcov a Hostie.

## Opis
Papajvŕšok je na mapách uvádzaný aj ako Papaj vŕšok alebo Papaj vrch. Masív je pomerne rozsiahly a na severozápade je plytkým sedlom prepojený na Rázdiel (). Severovýchodne leží Hrubý vrch () a Veľká Ostrá (), východne ležia Lámaniny (), juhozápadne Kruh () a západne vrch Bralá (). Vrch patrí do povodia rieky Žitava, kam zo severnej a východnej časti odvádza vodu Blaškov potok, západné svahy odvodňuje Chudý potok, oba smerujúce do Hostianskeho potoka. Najbližšími sídlami sú juhozápadne ležiaci Skýcov, na juhu Jedľové Kostoľany, západným smerom Veľký Klíž, severným Radobica a na východe ležiace Veľké Pole.

### Výhľady
Ťažbou veľmi poznačený vrch pokrýva z veľkej časti mladý porast, umožňujúci dobrý rozhľad. Viditeľné sú predovšetkým okolité vrchy Tribeča, susedný Vtáčnik, Pohronský Inovec, časť Podunajskej pahorkatiny a v diaľke nezriedka i časť Strážovských vrchov.

## Prístup
Na vrchol nevedie značená turistická trasa, preto prístup je možný lesnými chodníkmi z okolia. V oblasti vedú lesné cesty, prepojené na západne vedúcu cestu II/511 zo Skýcova do Partizánskeho. 

## Referencie

## Pozri aj
* Rázdiel
* Zoznam vrcholov v Tribeči

## Externé odkazy
* Poloha na turistickej mape

Kategória:Vrchy v Tribeči
Kategória:Vrchy v okrese Zlaté Moravce
Kategória:Vrchy pod 1000 metrov na Slovensku
Kategória:Skýcov
Kategória:Hostie
École nationale des chartes

thumb|École des chartes
**École nationale des chartes** je francúzska *grande école* a zakladajúca vysoká škola na *Université PSL*, ktorá sa špecializuje na historické vedy. Bola založená v roku 1821. Študenti, ktorí sú prijímaní na základe konkurzných skúšok a majú štatút koncipientov štátnej služby, získavajú po ukončení dizertačnej práce kvalifikáciu archivára-paleografa. Vo všeobecnosti sa venujú kariére ako kurátori kultúrneho dedičstva v archívoch a vizuálnych oblastiach, ako kurátori knižníc alebo ako lektori a výskumníci v humanitných a spoločenských vedách. V roku 2005 škola zaviedla aj magisterské štúdium, do ktorého sa prijímali študenti na základe aplikačného portfólia a v roku 2011 doktorandské štúdium.

## Významné osobnosti
* François Mauriac, významný francúzsky spisovateľ, dramatik a esejista, predstaviteľ katolicizmu

## Referencie

## Iné projekty

## Externé odkazy
* Oficiálna stránka

Kategória:Vysoké školy vo Francúzsku
Prielazkový potok

**Prielazkový potok** je potok v regióne Horný Zemplín, na juhozápadnom okraji územia obce Hostovice v okrese Snina v Prešovskom kraji. Je ľavostranným prítokom Hostovického potoka, v povodí Udavy; má dĺžku . Je vodným tokom VIII. rádu. Hydrologické poradie (číslo povodia): 4-30-03-2168. Geomorfologická kategorizácia: geomorfologická oblasť Nízke Beskydy, geomorfologický celok Laborecká vrchovina.

## Prameň
Pramení v nadmorskej výške  v lesnom extraviláne na juhozápadnom okraji obce Hostovice v okrese Snina, v geomorfologickom celku Laborecká vrchovina.

## Opis toku
Tečie severným smerom lesným extravilánom, stáča sa do severovýchodného smeru, preteká lesom *Hriňova dolinka*, v nadmorskej výške  priberá krátky pravostranný bezmenný prítok, stáča sa na sever, pravým brehom obmýva pasienok a pole *Krátke*, ľavým brehom obmýva les aj trvalý trávny porast *Pod Dielcom*, v nadmorskej výške  vystupuje z lesa a pokračuje v poľnohospodárskom extraviláne, na dolnom okraji intravilánu Hostovíc v nadmorskej výške  ústi do Hostovického potoka ako jeho ľavostranný prítok. Hostovický potok ďalej ústi do Udavy. *Prielazkový potok* má jeden prítok.

*Prielazkový potok* pramení a preteká na území lesného a poľnohospodárskeho extravilánu obce Hostovice a iba nepatrný úsek toku pri zaústení potoka preteká intravilánom obce v okrese Snina v Prešovskom kraji, v geomorfologickom celku Laborecká vrchovina.

## Pôvod názvu
Názov vodného toku *Prielazkový potok* má pôvod v názve lesa *Na prielazku* na území obce Hostovice, ktorý je vzdialený od prameňa *Prielazkového potoka* 1,4 km na západ. Z toponyma *Na prielazku* rozšírením o formant *-ov-ý*, a kombináciou so všeobecným podstatným menom potok s významom *menší prirodzený vodný tok* bolo utvorené dvojslovné hydronymum atributívneho typu (dvojčlenný determinatívny názov so zhodou zložený z prídavného mena a z podstatného mena) *Prielazkový potok* ako súčasť veľmi početnej skupiny názvov v slovenskej toponymii, najmä hydronymii.

Názov lesa *Na prielazku* má pôvod v charakteristickom výskyte topografického objektu *prielaz* resp. jeho zdrobneniny *prielazok* vo význame *malý prielaz, malý úzky priechod v doline medzi vrchmi* v priestore pomenúvaného lesa. Motivácia pomenovania sa v súčasnej slovenčine postupne vytráca, lebo apelatívum *prielaz, prielazok* ako topografický termín ustupuje na okraj jej slovnej zásoby.

Hydronymum *Prielazkový potok* bolo štandardizované v roku 1990. Najstarší dochovaný písomný záznam toponyma Hostovice je z roka 1354.

## Referencie

Kategória:Potoky na Slovensku
Kategória:Povodie Udavy
Kategória:Vodné toky v okrese Snina
Kategória:Vodné toky v Laboreckej vrchovine
Kategória:Hostovice
Liga národov CONCACAF

**Liga národov CONCACAF** je futbalová súťaž národných tímov Severnej Ameriky, Strednej Ameriky a Karibiku pod hlavičkou CONCACAF. Hrá sa na podobnom princípe ako európska Liga národov. Turnaj sa koná v termíne určených pre priateľské zápasy v kalendári medzištátnych zápasov FIFA. Jednorazový kvalifikačný turnaj prebiehal od septembra 2018 do marca 2019. Prvý ročník sa začal v septembri 2019.

## Vznik a formát
Turnaj bol vyhlásený v novembri 2017. Liga je rozdelená do troch divízii A, B a C, po štyri skupiny pričom víťaz skupín v divízii B a C postupuje o úroveň vyššie naopak tímy na posledných miestach v divíziách A a B klesajú o úroveň nižšie. Víťazi skupín v divízii A hrajú na finálovom turnaji o trofej Ligy národov. Turnaj tiež slúži ako kvalifikácia na Zlatý pohár CONCACAF . náhľad|Logo Ligy národov CONCACAFNávrhy formátu boli prvýkrát formálne preskúmané na XXXII. riadnom kongrese CONCACAF v Oranjestade na Arube 8. apríla 2017 a potvrdené CONCACAF 16. novembra 2017. Prezident CONCACAF Victor Montagliani uviedol, že účel súťaže je mať pravidelný rozvrh medzinárodných zápasov pre národné tímy CONCACAF, pričom treba poznamenať, že niektoré tímy odohrajú menej ako 10 zápasov za štyri roky a potrebovali by viac súťažných zápasov, aby pomohli rozvoju športu v týchto krajinách.

Každá sezóna Ligy národov CONCACAF sa zvyčajne hrá od septembra do novembra nepárneho roka (ligová fáza) a júna nasledujúceho párneho roka (finálový turnaj), čo znamená, že víťaz Ligy národov CONCACAF bude korunovaný každé dva roky. Výnimka bude v sezóne 2022/23, keď sa ligová fáza bude hrať v máji až septembri 2022, kvôli Majstrovstvám sveta vo futbale 2022 ktoré sa budú hrať v Katare na konci roka

## Výsledky jednotlivých ročníkov

## Výkony tímov podľa sezóny

## Referencie

## Zdroj

Kategória:Liga národov CONCACAF
Medvedí vrch

**Medvedí vrch** môže byť:

* vrch v Tribeči, pozri Medvedí vrch (Tribeč)
* vrch vo Volovských vrchoch, pozri Medvedí vrch (Volovské vrchy)
Medvedí vrch (Tribeč)

**Medvedí vrch** () je vrch v pohorí Tribeč. Leží nad obcou Zlatno, približne  juhovýchodne od Topoľčian.

## Poloha
Nachádza sa v centrálnej, najvyššej časti pohoria, v geomorfologickom podcelku Veľký Tribeč a časti Vysoký Tribeč. Vrch leží v Nitrianskom kraji, na rozhraní okresov Zlaté Moravce a Topoľčany a zasahuje na katastrálne územia obcí Solčany a Velčice. Vrch patrí do CHKO Ponitrie.

## Opis
Medvedí vrch je súčasťou hlavného hrebeňa, ktorý vedie z Veľkého Tribeča na Javorový vrch (). Juhozápadne susedí Malý Tribeč (), juhovýchodne Čierny hrad () s rovnomennou ruinou a Kamenné vráta (), východne susedí Mišov vrch () a západne Malá Kurňa (). Južne orientované svahy odvodňuje Čerešňový potok do rieky Žitavy, severné a západné svahy odvodňujú viaceré prítoky rieky Nitry. Najbližším sídlom je juhovýchodne situované Zlatno, severozápadne ležia Solčany a Krnča. 

### Výhľady
Nesúvislý porast vrcholovej časti Medvedieho vrchu umožňuje obmedzený rozhľad. Z vhodných lokalít sú viditeľné okolité vrchy pohoria, neďaleká Podunajská pahorkatina, Pohronský Inovec, Vtáčnik, Strážovské vrchy i Považský Inovec.

## Prístup
Vrcholom prechádza  zeleno značená trasa, vedúca z rázcestia pod vrcholom po hrebeni na Javorový vrch.

* po  značke na vrchol:
** od východu z obce Skýcov
** od západu z blízkeho rázcestia
* po  značke cez rázc. pod vrcholom:
** od severozápadu z obce Solčany
** od západu z obce Kovarce cez Veľký Tribeč (prípoj na  Ponitriansku magistrálu)
* po  značke cez Javorový vrch:
** od juhu z obce Zlatno 
** od severu z obce Klátova Nová Ves

## Referencie

## Pozri aj
* Veľký Tribeč (geomorfologický podcelok)
* Zoznam vrcholov v Tribeči

## Externé odkazy
* Poloha na turistickej mape

Kategória:Vrchy v Tribeči
Kategória:Vrchy pod 1000 metrov na Slovensku
Kategória:Vrchy v okrese Zlaté Moravce
Kategória:Vrchy v okrese Topoľčany
Kategória:Solčany
Kategória:Velčice (okres Zlaté Moravce)
Sebastian Stan

**Sebastian Stan** (* 13. august 1982, Konstanca, Rumunsko) je rumunsko-americký herec. K jeho najznámejším rolám patrí *James „Bucky“ Barnes / Winter Soldier* vo filmoch o Kapitánovi Amerika v rámci filmovej série Marvel Cinematic Universe. V roku 2015 si zahral vo filme *[[Marťan (film)|Marťan]]*. Fanúšikovia ho môžu poznať aj ako Jeffersona zo seriálu *[[Kde bolo, tam bolo]]*.

## Detstvo
Sebastian sa narodil v Rumunsku, ale v 8 rokoch sa s rodinou odsťahoval do Viedne, kde jeho matka získala prácu klavíristky. Po 4 rokoch sa presťahovali do Rockland County v štáte New York za druhým manželom jeho matky, ktorý ho prihlásil na hereckú dennú školu. Počas svojho štúdia v Rocklande si zahral v niekoľkých školských divadelných hrách ako napríklad: *[[West Side Story]]*.

## Kariéra
Od roku 2011 hrá postavu *Jamesa „Buckyho“ Barnesa / Winter Soldiera* vo filmovej sérií od Marvel Cinematic Universe. Poprvýkrát sa objavil v snímke *[[Captain America: Prvý Avenger]]* a objavil sa aj v nasledujúcich filmoch *[[Captain America: Zimný vojak]]* (2014) a *[[Captain America: Občianska vojna]]* (2016). Zahral si aj v **' a **'. V roku 2021 si zahral v seriály venovanému jeho postave z MCU – *[[The Falcon and the Winter Soldier]]*. V drobnej roli sa objavil aj v snímke *[[Ant-Man (film)|Ant-Man]]* (2015).

V roku 2015 hral vo filmoch *[[Marťan (film)|Marťan]]* a *[[Nikdy nie je neskoro]]*.

Za herecký výkon v televíznej minisérii *[[Politická hra]]* bol nominovaný na Critics' Choice Television Award, za bojovú scénu v *Captain Amerika: Zimný vojak* bol nominovaný na Filmovú cenu MTV.

## Referencie

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Televízni herci USA
Kategória:Naturalizované osobnosti USA
Kategória:Osobnosti z Konstanci
Didymoi

**Didymoi** môže byť:
* staroveké mestečko v Argolide, pozri Didymoi (Argolis)
* rímsky vojenský tábor v Egypte, pozri Didymoi (Egypt)

## Zdroje
Asymetrický uhlík

[náhľad|350x350bod|Molekula [2-brómhexán|2-brómhexánu má jeden asymetrický uhlík (zvýraznený hviezdičkou). Na tento uhlík sú viazané štyri rôzne substituenty (metyl, butyl, vodík a bróm), ktoré môžu byť usporiadané v priestore dvomi rôznymi spôsobmi.]]

**Asymetrický uhlík** alebo **chirálny uhlík** je uhlíkový atóm, na ktorý sú naviazané štyri rôzne atómy alebo skupiny atómov. Le Belov-van ’t Hoffov vzťah hovorí, že štruktúra s *n* asymetrickými uhlíkovými atómami má nanajvýš 2*n* rôznych stereoizomérov. To je dôsledok záverov Le Bela a van ’t Hoffa, ktorí predpokladali, že najpravdepodobnejšia orientácia väzieb uhlíka viazaného štyrmi substituentami je do vrcholov štvorstenu, čo odpovedalo všetkým vtedy známym prípadom asymetrie molekúl. Asymetrické uhlíky je možné označiť vo vzorci hviezdičkou. Určenie usporiadania týchto substituentov je možné pomocou pravidiel CIP. 

Koncept asymetrického uhlíka bol neskôr rozšírený na koncept chirálneho centra, ktoré sa môže vzťahovať i na iné atómy než uhlík.

## Príklady
Kyselina jablčná má štyri atómy uhlíka, ale len jeden z nich je asymetrický. Asymetrický uhlík je ten, ktorý je naviazaný na dva uhlíkové atómy, kyslíkový atóm a vodíkový atóm. Na prvý pohľad sa môže zdať, že tento uhlík nie je asymetrický, pretože je naviazaný na dva uhlíky. Keďže každý z týchto uhlíkov má na sebe naviazané rôzne atómy, sú to v skutočnosti dve rôzne *skupiny* atómov. Jedna z nich je skupina -COOH a druhá je -CH2-COOH. Preto ide o asymetrický uhlík: 
: 200x200bod|example of an asymmetric carbon

### Cukry (monosacharidy)
Aldotetróza, ktorá má 2 asymetrické uhlíkové atómy, má 22 =  4 stereoizoméry:
: 200x200bod|2 asymmetric carbon atoms in a tetrose

Medzi aldotetrózy patria <small>D</small>-erytróza, <small>D</small>-treóza, L-erytróza a L-treóza.

Aldopentóza s tromi asymetrickými uhlíkmi ma 23 =  8 stereoizomérov:
: 200x200bod|3 asymmetric carbon atoms in an aldopentose

Aldohexóza so štyrmi asymetrickými uhlíkmi má 24 =  16 stereoizomérov:
: 250x250bod|4 asymmetric carbon atoms in an aldohexose

Štyri skupiny atómov, ktoré sú naviazané na asymetrický uhlík, môžu byť v priestore usporiadané dvomi spôsobmi, ktoré sú navzájom zrkadlovými obrazmi. Molekuly, ktoré sú v takom prípade nezjednotiteľné (nedajú sa otočiť tak, aby vznikli dve zhodné molekuly, pretože sú to zrkadlové obrazy), sa nazývajú chirálne.

## Referencie

## Zdroj

Kategória:Stereochémia
Kyselina fosfoenolpyrohroznová

**Kyselina fosfoenolpyrohroznová** je esterový derivát enolu pyruvátu a fosfátu. Existuje v podobe deprotonovaného aniónu, vtedy sa označuje ako **fosfoenolpyruvát** alebo **2-fosfoenolpyruvát** či skrátene **PEP**. PEP je dôležitým intermediátom v biochémii. Je to vysokoenergetický fosfát a jeho fosfátová väzba má najvyššiu známu energiu (−61,9 kJ/mol) v organizmoch. Účastní sa glykolýzy a glukoneogenézy. U rastlín sa účastní o syntézy mnohých aromatických zlúčenín a fixácie uhlíka. U baktérii sa navyše používa ako zdroj energie vo fosfotransferázovom systéme.

## V glykolýze
PEP vzniká pôsobením enzýmu enolázy na 2-fosfoglycerát. Následnou premenou PEP na pyruvát, ktorú katalyzuje pyruvátkináza (PK), vzniká adenozíntrifosfát (ATP) pomocou substrátovej fosforylácie. ATP je hlavným zdrojom chemickej energie v bunkách.

## V glukoneogenéze
PEP vzniká dekarboxyláciou oxalacetátu a hydrolýzou jednej molekuly guanozíntrifosfátu (GTP). Túto reakciu katalyzuje enzým fosfoenolpyruvátxarboxykináza (PEPCK). Je to rýchlosť určujúci krok glukoneogenézy:
: GTP + oxalacetát → GDP + fosfoenolpyruvát + CO2

## U rastlín
náhľad|500x500bod|Biosyntéza DAHP z PEP a erytróza-4-fosfátu
PEP sa využíva na syntézu chorizmátu v šikimátovej dráhe. Chorizmát sa potom metabolizuje na aromatické aminokyseliny (fenylalanín, tryptofán a tyrozín) a iné aromatické zlúčeniny. V prvom kroku reaguje fosfoenolpyruvát s erytróza-4-fosfátom, čím vzniká 3-deoxy-D-arabinoheptulozonát-7-fosfát (DAHP). Reakciu katalyzuje DAHP syntáza.

U C4 rastlín je PEP dôležitým substrátom pri fixácii . Chemická rovnica tejto reakcie, ktorú katalyzuje fosfoenolpyruvátkarboxyláza, je:
:PEP + HCO3- → oxalacetát

## Referencie

## Zdroj

Kategória:Citrátový cyklus
Kategória:Organofosfáty
Kategória:Glykolýza
Zep Tepi

***Zep Tepi*** je sólový štúdiový dvojalbum slovenského multiinštrumentalistu Andreja Šebana vydaný v roku 2021 vydavateľstvom Slnko Records. Zep Tepi je staroegyptský výraz pre novú dobu, nový čas, nové obdobie.

## Zoznam skladieb

## Obsadenie
* Andrej Šeban

## Referencie

Kategória:Hudobné albumy z 2021
Kategória:Albumy Andreja Šebana
Kategória:Dvojalbumy